খবরে বলা হয়, বুধবার স্থানীয় সময় সকাল সাড়ে ৯টার দিকে জালালাবাদের শিক্ষা বিভাগের কার্যালয়ে কয়েকজন লোক অস্ত্র নিয়ে প্রবেশ করে। এরপর নিরাপত্তা বাহিনীর সঙ্গে তাদের লড়াই শুরু হয়। ইতোমধ্যে সেখানে বড় ধরনের দুটি বিস্ফোরণ ঘটেছে। নানগারহার প্রাদেশিক গভর্নরের মুখপাত্র আত্তাউল্লাহ খোগিয়ানি বার্তা সংস্থা এএফপি'কে বলেন, জালালাবাদের শিক্ষা বিভাগের একটি শাখায় সশস্ত্র হামলার বিষয়ে নিশ্চিত হয়েছি। নানগারহার শিক্ষা বিভাগের মুখপাত্র আসিফ শিনওয়ারি কাবুলভিত্তিক সংবাদমাধ্যম টোলো নিউজকে বলেন, নিহতদের মধ্যে একজন নিরাপত্তা প্রহরী আছেন। জালালাবাদ স্বাস্থ্য বিভাগের পরিচালক নাজিবুল্লাহ কামাওয়াল জানিয়েছেন, এ ঘটনায় আহত কমপক্ষে পাঁচজনকে হাসপাতালে ভর্তি করা হয়েছে। এখন পর্যন্ত কেউ এই হামলার দায় স্বীকার করেনি।